Armastus ja teised kuritööd oli tarbitav olustikufilm, mille kestel kõlas tubli 10 korda erinevatel viispidamistasemetel lauldud Besame Mucho - väga hea lugu, mis filmis oma tähenduse sai. Nagu filmi kirjeldus lubas, sarnanes filmi olustik kohati Eesti eluga umbes viisteist aastat tagasi. Elumaja allkorrusel asuv solaarium, mille eksistentsi ohustab lähedusse rajatav ostukeskus. Putka keset väljakut, mis finantside olemasolul palju vingema ... putka vastu vahetatakse. Kadunud armastus ja võidetud armastus - mälestused, kahetsused, üritused ... ja otsused. Konkurents, mis algsetest lolli nalja mõõtmetest ootamatult tõsiseks muutub ning filmi lõpu süngetesse toonidesse mähib. Film ei olnud kuigi eriline - järgmisel päeval nähtud Vene olustikufilm jättis palju sügavama mulje. Samas oli tegemist nauditava vaatamisega, ehk ajast kahju pole.